**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2017. június 01-én 18.00. órai kezdettel** a Polgármesteri Hivatal tárgyalójában megtartott **rendkívüli** üléséről.

**Jelen vannak:**

Deltai Károly Polgármester

Földvári-Nagy László Bizottsági tag, bizottsági elnök

Fillinger Zsófia Bizottság tag, hitelesítő

Király Péter Bizottsági tag

Halász Terézia Képviselő

dr. Lack Mónika Jegyző

Vetési Vincéné Pénzügyi csoportvezető

Földvári-Nagy László bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Fillinger Zsófia bizottsági tagot.

Telki Község Képviselő-testületének Pénzügyi Bizottsága (egyhangú szavazattal - 3 fő bizottsági tag volt jelen a szavazáskor) határozathozatal mellőzésével az alábbi napirendet fogadja el.

**Napirend megtárgyalása:**

**1./Az önkormányzat 2016. évi költségvetés végrehajtásáról szóló rendelet megalkotása**

**Előadó:** Polgármester

*Az előterjesztés a jegyzőkönyv melléklete.*

Vetési Vincéné: Május 25-én hagyta jóvá a Magyar Államkincstár a beszámolónkat. Számokban nincsen változás, mert a februárban megtárgyalt 2016. évi költségvetési rendelet módosításának megtárgyalásakor ugyan ezek a számok szerepeltek.

A függő bevételeken szerepel egy 359 000 Ft-os túlfizetés ami a gépjárműadókból adódik. Könyvvizsgálat megtörtént. A könyvvizsgáló megnézte a 2016 júniusában elfogadott vízmű felértékeléséről szóló határozatot. Ez egy jelentős változást hozott az Önkormányzat eredményében. Ugyanakkor a betétlekötés – úgy indultunk december 31-én, hogy 350.000.-ft lekötött betétünk volt, ezért a maradványunk 61.000.000.-ft, plusz a 350.000.000.- Effektív pénzkészletünk az 443.000.687.-ft. A normatíva elszámolásnál 2.194.686.-ft-ot kell visszafizetnünk. Ennek visszafizetése a 9-es táblázatban olvasható.

Fillinger Zsófia: Adminisztrációs hibát találtam az 1. táblázatban. A közvilágitás fejlesztési hozzájárulás részletfizetése sor hiányzik. Ez miért nincs benne a táblázatban?

Vetési Vincéné: A 3. táblázat tartalmazza. Elnézést kérek! Ez egy számszaki hiba, korrigáljuk.

Földvári-Nagy László: Van-e valakinek még valami hozzáfűzni valója, kérdése? Ha nincs felteszem szavazásra a kérdést. Javaslom szavazzunk az előterjesztésről.

A bizottság az alábbi állásfoglalást fogadta el.

**Telki Község Képviselő-testülete**

**Pénzügyi Bizottsága**

**61/2017. (VI.01.) PÜB. számú**

**állásfoglalása**

A Pénzügyi Bizottság 2 igen szavazattal, 1 tartózkodással elfogadásra javasolja a beterjesztett 2016. évi költségvetés végrehajtásáról szóló rendelet tervezetet a képviselő-testület részére.

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

Földvári-Nagy László Fillinger Zsófia

bizottsági elnök hitelesítő